རྒྱུད་འདི་
ལེགས་པར་གསུངས་པ་ཡིན། །དེ་ནས་དེ་བཞིན་གཤེགས་པ་དེ་དག་ཐམས་ཅད་དང༌། བྱང་ཆུབ་སེམས་དཔའ་སེམས་དཔའ་ཆེན་པོ་དེ་དག་ཐམས་ཅད་ཀྱིས་འདི་སྐད་ཅེས་གསུངས་ནས། ཉིད་ཀྱི་སྐུ་དང་གསུང་དང་ཐུགས་ལ་
ཞུགས་ཏེ། སྐུ་དང་གསུང་དང་ཐུགས་རྡོ་རྗེའི་སྐུ་དང་གསུང་དང་ཐུགས་རང་ག་ལ། ཉིད་ཀྱི་སྐུ་དང་གསུང་དང་ཐུགས་རྡོ་རྗེ་ལ་དམིགས་ནས་ཅང་མི་གསུང་བར་གྱུར་ཏོ། །ཞེས་པས་བསྟན། གཉིས་པ་ལེའུའི་མིང་ནི། དེ་བཞིན་
786

பு
আ
།གཤེགས་པ་ཐམས་ཅད་ཀྱི་སྐུ་དང་གསུང་དང་ཐུགས་ཀྱི་གསང་བ་གསང་བ་འདུས་པ་ལས་གསང་བ་ཐམས་ཅད་སྟོན་པ་རྡོ་རྗེ་ཡེ་ཤེས་ཀྱིས་བྱིན་གྱིས་རློབ་པ་ཞེས་བྱ་བའི་ལེའུ་སྟེ་བཅོ་བརྒྱད་པ་རྫོགས
སོ། །ཞེས་པས་བསྟན། ད༵་ནི་རྒྱུད་ཀྱི་རྒྱལ་པོ་དཔལ་གསང་བ་འདུས་པ་འདི་ཉིད་རྒྱ་གར་འཕགས་ཡུལ་གྱི་སྐད་ལས་བོད་སྐད་དུ་བསྒྱུར་བར་མཛད་པའི་ལོ་པཎ་བཀའ་དྲིན་ཅན་རྣམས་ལ་རྗེས་འཇུག་རྣམས་བྱས་ཤེས་དྲིན་སོ་བསྐྱེད་
པའི་ཕྱིར་བསྒྱུར་ཅིང་སྨོས་པ་ནི། རྒྱ་གར་གྱི་མཁན་པོ་ཨ་ཙརྻ་ཤྲ་ཏ་ཀཱ་ར་ཝར་མ་དང༌། ཞུ་ཆེན་གྱི་ལོ་ཙཱ་བ་དགེ་སློང་རིན་ཆེན་བཟང་པོས་བཅོས་ཤིང་བསྒྱུར་ཏེ་གཏན་ལ་ཕབ་པའོ། །ཞེས་པས་བསྟན། དེ་ཡན་གྱིས་དེ་ལྟར་
བའི་རྒྱུད་ཀྱི་དོན་འགྲེལ་ཁོག་ཕུབ་དངོས་བཤད་པ་བསྟན་ཟིན་ཏོ། །འདིར་སྨྲས་པ། བརྗོད་བྱའི་དོན་དང་རྗོད་བྱེད་ཚིག་གི་ཚོགས། །རྒྱུད་སྡེ་གཞན་ལས་ཟབ་ཅིང་རྒྱ་ཆེ་བའི། །དཔལ་ལྡན་བསྡུས་པའི་རྒྱུད་འགྲེལ་ཁོག་ཕུབ་ཨི
འདི། །བཤད་ལ་ཞིང་སྐྱོང་དབང་པོ་དགྱེས་གྱུར་ཅིག །བར་སྐབས་ཀྱི་ཚིགས་སུ་བཅད་པའོ།། ༈ །།སྤྱི་དོན་གསུམ་པ་ཞར་ལས་འོང་བ་རྒྱུད་བཤད་རྒྱས་འབྲིང་བསྡུས་གསུམ་གྱི་རྣམ་དབྱེ་བསྟན་པ་ནི། འདི་ལྟ་བུའི་རྒྱུད་
འཆད་པ་ལ་རྒྱས་འབྲིང་བསྡུས་གསུམ་གྱི་རྣམ་དབྱེ་བྱེད་ཚུལ། བདག་གི་རྗེ་བླ་མ་རྣམས་འདི་ལྟར་གསུངས་ཏེ། རྒྱས་པར་ན་བླ་མ་གོང་མའི་རྒྱུད་ཀྱི་ཊཱིཀྐ། ས་བཅད་སོགས་གསུང་རབ་ཆེན་པོ་དག་གི་གཞུང་དང་སྦྱར་བའི་ཚིག་

དོན་མཐའ་དག་མི་ལུས་པ་འཆད་པ་ནི་རབ་ཡིན་ལ། འབྲིང་དུ་ན་ས་བཅད་དང༌། གཞུང་གི་ཚིག་ཡོངས་རྫོགས་སམ་ཐོག་མཐའ་སྦྱར་བའི་ཁོག་ཕུབ་ཀྱི་བཤད་པ་འདི་ལྟ་བུ་བྱེད་པའམ། ཡང་ན་རྒྱུད་ཀྱི་ལུང་རྒྱུན་སྔོན་ལ་བྱས་
ནས། ས་བཅད་དང་གཞུང་གི་ཚིག་ཟུར་སྦྱར་བ་ཙམ་ཟིན་ཐུན་དུ་བྱེད་པ་ནི་འབྲིང་གི་འཆད་ཚུལ་ཡིན་ལ། བསྡུས་པའི་ལུགས་ནི་གཞུང་ལ་ས་བཅད་སྦྱར་བ་བཀླགས་ལུང་དུ་བྱས་ཏེ། གལ་ཆེ་བ་རྣམས་ལ་མཆན་བུའི་སྟེང་ནས་
551
བཤད་པ་ཐར་ཙམ་བྱས་པས་ཀྱང་རྒྱུན་མི་ནུབ་ཅིང༌། བཤད་བཀའ་ཐོབ་པར་འགྱུར་བ་ཡིན་ཏེ། བླ་མ་ས་སྐྱ་པཾ་ཆེན་པོའི་མངོན་རྟོགས་དཀའ་འགྲེལ་ལས། གཞུང་གི་དོན་རྣམས་ནི་མཆན་དུ་ལེགས་པར་བཏབ་ལ། ཞེས་
དང༌། བཤད་པ་མང་པོ་ནི་གསང་སྔགས་དམ་ཚིག་གི་རྒྱུད་ཡིན་པས་འཆོལ་བར་འགྱུར་ལ། ཞེས་དང༌། རྗེ་བཙུན་རིན་པོ་ཆེའི་གསུང་ལས་ཀྱང་དེ་འདྲ་བ་མང་དུ་བྱུང་བས་སོ། །གཞན་ཡང་ངོར་ཆེན་རྡོ་རྗེ་འཆང་གི་ཀྱེ་རྡོར་གྱི་
རྒྱུད་བཤད་གནང་དུས་ཀྱི་གསུང་རྒྱུན་ཟིན་བྲིས་དག་ལས་ཀྱང་། བླ་ཆེན་འཕགས་པ་ལ་རྒྱུད་བཤད་ཐོབ་པ་མང་དུ་ཡོད་ཀྱང༌། ཡོངས་སུ་རྫོགས་པ་དགའ་ལྡན་པ་བཀྲ་ཤིས་དཔལ་ཡིན་ལ། ཁོང་དབུས་ཀྱི་དགའ་ལྡན་དུ་རྒྱུད་གསུམ་
གྱི་འཆད་ཉན་ལ་བསྐོས་ནས། ཧོར་རྒྱལ་པོས་རྒྱུད་འཛིན་ལྔ་བརྒྱ་ཙམ་ལ་རྒྱུན་དུ་འཚོ་བ་སྦྱར། བཀྲ་ཤིས་དཔལ་གྱི་དངོས་སློབ་ན་བཟའ་བྲག་ཕུག་པ་ལ། བླ་མ་དམ་པ་བསོད་ནམས་རྒྱལ་མཚན་གྱིས་རྒྱུད་གསན་དུས། དཀའ་ས་
གསང་འདུས་ཆོས་སྐོར་

ש
སུམ་བརྒྱ་ གོ་ལྔ་
আ
།ཚོ་ལ་བཤད་དུམ་ཙམ་དང༌། གཞན་རྣམས་ལ་ལུང་གཙོ་བོར་མཛད་ནས་བཤད་བཀར་འགྲོ་བ་ཙམ་གསན་ཏེ་བརྒྱུད་པ་ཡང་བྲག་ཕུག་པ་ཉིད་ལ་འདེད་པར་མཛད་པ་ཡིན་ནོ། །ཞེས་འབྱུང་བ་དང་། ཞྭ་
ལུ་བུ་སྟོན་གྱིས་ཀུན་མཁྱེན་འཕགས་འོད་ལ་གསང་བ་འདུས་པའི་རྒྱུད་བཤད་གསན་དུས་ཀྱང༌། འཕགས་འོད་ཀྱི་གསུང་ལས། ཁྱེད་ལྟ་བུ་ལ་རྒྱ་བའི་རྒྱ་ལུགས་དང༌། གར་བའི་གར་ལུགས་ནས་དགོོས་པའི་ལུགས་
མིན། གཞུང་དང་འབྲེལ་པ་ཚོར་བཤད་དེ་བཀླགས་ལ་སྐབས་སྐབས་སུ་འགག་འགའ་རེ་ཙམ་བཤད་དེ་ཆོས་ཐོབ་ཆེ་བ་རང་བྱེད་པ་ཡིན་ནོ། །ཞེས་གསུངས་པ་བུ་སྟོན་ཉིད་ཀྱིས་མཛད་པའི་རྒྱུད་ཀྱི་བཤད་ཐབས་གསང་བ་སྒོ་འབྱེད་
ལས་འབྱུང་ངོ༌། །འདི་དག་ཀྱང་རྒྱུད་བཤད་རྒྱས་བསྡུས་ཀྱི་རྣམ་དབྱེ་ཤེས་པ་ལ་ཕན་པའི་རྩོད་བྲལ་ཀྱི་གསུང་རྒྱུན་དུ་ཤེས་པར་བྱའོ། །གང་ལྟར་རྒྱས་འབྲིང་བསྡུས་གསུམ་གྱི་འཆད་ཚུལ་གསུམ་ཀ་ལ་རྒྱུད་གཞུང་དབུ་ཞབས་ཡོངས་
རྫོགས་ཀྱི་ལུང་དང༌། དེའི་ཚད་ལྡན་གྱི་འགྲེལ་པ་བླ་མ་བརྒྱུད་པ་ཟམ་མ་ཆད་པ་ལས་འོངས་པའི་ལུང་རྒྱུན་ངེས་པར་བྱ་དགོས་ཤིང༌། ཡང་ས་བཅད་དང་གཞུང་སྦྱར་བའི་བཤད་པ་ལོགས་སུ་མ་བྱུང་ཡང༌། རྒྱུད་ཀྱི་གཞུང་
དང༌། འགྲེལ་པ་ཚད་ཐུབ་གང་རུང་ཞིག་གི་ལུང་ཐོབ་ཀྱང་བཤད་བཀའི་རྒྱུན་ཐོབ་པར་འགྱུར་བ་བླ་མ་གོང་མ་རྣམས་བཞེད་པ་ལགས་པས་རྗེས་འཇུག་དཔྱོད་ལྡན་རྣམས་ཀྱི་དགོངས་པར་མཛོད། དེ་རྣམས་ཀྱིས་ཞལ་ལས་འོང་བ་
789

གསང་འདུས་ཆོས་སྐོར་
རྒྱུད་བཤད་རྒྱས་འབྲིང་བསྡུས་གསུམ་གྱི་རྣམ་དབྱེ་མཐའ་དག་བསྟན་ཟིན་ཏོ། །འདིར་སྨྲས་པ། རྒྱུད་ཀྱིས་བཤད་བཀའ་མི་ནུབ་གནས་པའི་ཐབས། །གོང་མའི་ཕྱག་ལེན་ངོ་མཚར་མ་མཐོང་བས། །རྒྱུད་བཤད་ཅེས་པའི་སྒྲ་ལའང་
སྙིང་འདར་བའི། །ཐོས་ཆུང་རྣམས་ཀྱིས་སྨད་པར་མ་གྱུར་ཅིག །བར་སྐབས་ཀྱི་ཚིགས་སུ་བཅད་པའོ། །དེ་ལྟར་དེ་དག་གིས་ནི་དཔལ་གསང་བ་འདུས་པའི་རྩ་བའི་རྒྱུད་དོན་འགྲེལ་ཁོག་ཕུབ་ལེགས་པར་བཤད་པ་གསང་འདུས་
བསྟན་པ་རྒྱས་པའི་ཉིན་བྱེད་ཅེས་བྱ་བ་མ་ཚང་བ་མེད་པ་བསྟན་ཟིན་ཏོ། །འདིར་སྨྲས་པ། ཟབ་ཡངས་དཔལ་ལྡན་འདུས་པའི་རྒྱུད་རྒྱལ་ཆེ། །འཕགས་པའི་ཡུལ་དང་གངས་རིའི་ལྗོངས་འདི་རུ། །བཤད་ཉན་སྒོ་ནས་རྒྱས་མཛད་
སྐྱེས་མཆོག་རྣམས། །བཀའ་དྲིན་དྲན་པས་སླར་ཡང་ཕྱག་བགྱི་འོ། ༡ །རང་ཉིད་སྐྱེས་སྦྱངས་བློ་གྲོས་དམུས་ལོང་ཡང༌། །རྒྱུད་ཀྱི་བཤད་བཀའ་ཆད་ལ་ཉེ་བ་འདི། །སེམས་ཀྱིས་མ་བཟོད་བསྟན་པའི་ཁུར་བླླངས་ནས། །མི་
ཤེས་བཞིན་དུ་སྤྱི་བརྟོལ་བསྐྱེད་དེ་བཤད། ༢ །ལེགས་བྱས་འདིས་མཚོན་དུས་གསུམ་དགེ་བའི་མཐུས། །བདག་དང་གདུལ་བྱར་བཅས་པའི་འགྲོ་ཀུན་གྱིས། །བཅས་དང་རང་བཞིན་གྱིས་བསྡུས་ཉེས་ལྟུང་ཚོགས། །ཇི་ཙམ་
བསགས་པ་མ་ལུས་བྱང་གྱུར་ཅིག ༣ །དེ་ལ་བརྟེན་ནས་བདག་ཅག་དཔོན་སློབ་རྣམས། །དུས་འདིར་ཚེ་རིང་ནད་མེད་དབང་པོ་གསལ། །བསྟན་པའི་བྱ་བ་ཡིད་ལ་རེ་བ་བཞིན། །མཐའ་རུ་ཕྱིན་ནས་དོན་གཉིས་ལྷུན་གྲུབ་
790

ய
སུམ་བརྒྱ་ གོ་དྲུག་
আ
সবা
།ཕྱི་མ་བདེ་བ་ཅན་ནམ་མངོན་དགའ་སོགས། །དག་པའི་ཞིང་དུ་དཔོན་སློབ་ཀུན་འཛོམས་ཏེ། །རང་རྒྱུད་གྲོལ་ནས་གང་འདུལ་སྤྲུལ་པ་ཡིས། །ས་སྐྱའི་རྗེ་བཙུན་བསྟན་པ་རྒྱས་བྱེད་
ཤོག ༥ །འདུས་པའི་རྒྱུད་འགྲེལ་ཁོག་ཕུབ་འདི་བཤད་པས། །འདུས་པའི་རྒྱུད་ཀྱི་རྒྱལ་པོའི་འཆད་ཉན་སོགས། །འདུས་པའི་བསྟན་པ་ཕྱོགས་འདིར་རབ་རྒྱས་ནས། །འདུས་པའི་ཆོས་ཀུན་སྲིད་མཐར་གནས་གྱུར་ཅིག ༦ །
ད་ནི་རང་ཉིད་ན་ཚོད་ཆེར་ཡཽལ་བས། དཔལ་ལྡན་ས་སྐྱའི་བསྟན་པའི་ཁུར་ཆེན་པོ། །འདི་ཉིད་རིགས་དང་ཆོས་ལས་སྐྱེས་པ་ཡི། །སློབ་ཚོགས་རྣམས་ཀྱིས་འཛིན་སྐྱོང་སྤེལ་གསུམ་གྱིས། །ཇི་སྲིད་བསྟན་པ་རིན་ཆེན་གནས་ཀྱི་
བར། །དེ་སྲིད་ཡར་ངོའི་ཟླ་ལྟར་འཕེལ་གྱུར་ནས། །ཁ་བ་རི་བའི་དབྱིག་འཛིན་མ་ལུས་པ། །སྔགས་འཆང་ཡབ་སྲས་བསྟན་པས་ཁྱབ་གྱུར་ཅིག ༨ །ནམ་ཡང་ཤེས་བྱའི་མཐའ་ལ་ཐུག་མེད་ཅིང༌། །མི་རྟག་འཆི་བའང་ནམ་
འོང་ཆ་མེད་པས། །དམ་པའི་གསུང་གི་བདུད་རྩི་ཐོབ་པ་རྣམས། །དབེན་པའི་གནས་སུ་བསྒོམ་སྙམ་གཅིག་ཏུ་སེམས། ༩ །བཤད་ཚོགས་གད་རྒྱངས་སྒྲོག་པའི་ལེགས་བཤད་ཀྱིས། །ཆོས་ཀུན་གཏན་ལ་དབབ་པར་ཅི་མཁས་
ཀྱང༌། །རྐྱེན་ངན་བྱུང་ཚེ་ཕན་པར་མི་གདའ་བས། །སྒྲུབ་ལ་དྲིལ་ཅེས་རང་ལ་རང་གིས་གདམ། ༡༠ །དེ་ལྟར་སྔོན་ཆད་སོ་སྐྱེ་བདག་འདྲ་ཡིས། །ཆགས་སྡང་རྨོངས་པས་མི་ཚེ་སྟོང་ཟད་བསྐྱལ། །འོན་ཀྱང་བསླུ་མེད་བླ་མས་
791

གསང་འདུས་ཆོས་སྐོར་
རྗེས་བཟུང་བས། །ཅི་བྱས་བསྟན་འགྲོའི་དོན་དུ་གྱུར་སྙམ་སེམས། ༡༡ །དེ་ཕྱིར་ཁོ་བོའི་རྗེས་འཇུག་བློ་གསལ་རྣམས། །སྙོམ་ལས་མ་བྱེད་གོང་མའི་གསུང་རབ་ལ། །ཐོས་དང་བསམ་པས་སྒྲོ་འདོགས་ལེགས་བཅད་ནས།
བཤད་སྒྲུབ་གང་ལའང་ཐོགས་མེད་གདེངས་ཐོབ་མཛོད། ༡༢ །གཞན་ཡང་བརྒྱུད་ལྡན་བླ་མའི་ཚོགས་བསྟེན་ནས། །མདོ་སྔགས་རིག་གནས་ཀྱིས་བསྡུས་ཤེས་བྱའི་གནས། །ཀུན་ལ་ངོམ་པ་མེད་པའི་བརྩོན་འགྲུས་ཀྱིས། །ཐོས་
པ་རྒྱ་མཚོའི་མཛོད་དང་ལྡན་པར་མཛོད། ༡༣ །དེ་ནས་བསྙེན་སྒྲུབ་ལ་སོགས་མཐར་ཕྱིན་ནས། །བློ་མཆོག་རྣམས་ཀྱི་བསྟན་པ་སྤེལ་བ་དང༌། །བློ་གྲོས་དམན་ཡང་རང་ཉིད་སྒྲུབ་པ་ལ། །གཅིག་ཏུ་དྲིལ་ན་དལ་འབྱོར་དོན་ཡོད་
ལགས། །༡༤ ཀུན་རྫོབ་རྟེན་འབྲེལ་སྤྱིར་ཡང་འཆར་བའི་དངོས། །དངོས་དེའི་རང་བཞིན་གདོད་ནས་བརྗོད་བྲལ་ངང༌། །ངང་དུ་ཤེས་འདི་ས་སྐྱའི་རྗེ་བཙུན་མཆོག །མཆོག་རྣམས་བཞེད་པས་ལྟ་བའི་སྐྱོང་ཚུལ་ཡིན། ༡༥ །
དེ་དེའི་ངང་ནས་བསྒོམ་བྱ་སྒྲོམ་བྱེད་དང༌། །འཛིན་བྱ་འཛིན་བྱེད་བྲལ་བར་མཉམ་བཞག་སྟེ། །སྤྱོད་ལམ་ཀུན་ཏུ་སྒྱུ་མས་རྒྱས་བཏབ་ན། །གྲོལ་རྒྱུ་མེད་པའི་སེམས་འདི་གྲོལ་བར་འགྱུར། ༡༦ །ངོ་མཚར་ཚུལ་འདི་བླ་མའི་བཀའ་
དྲིན་ལས། །སྔོན་ཆད་ཁོ་བོས་གོ་ཡུལ་ཙམ་དུ་རྟོགས། །ད་ནི་ཇི་བཞིན་རྒྱུད་ལ་མྱུར་འབྱོར་ནས། །ཆོས་ཀུན་ལྷན་སྐྱེས་རོལ་པར་རྟོགས་གྱུར་ཅིགྃ ༡༧ །ཅེས་དཔལ་གསང་བ་འདུས་པའི་རྩ་བའི་རྒྱུད་དོན་འགྲེལ་ཁོག་ཕུབ་ལེགས་
792

ய
སུམ་བརྒྱ་ གོ་བདུན་
আ
།པར་བཤད་པ་གསང་འདུས་བསྟན་པ་རྒྱས་པའི་ཉིན་བྱེད་ཅེས་བྱ་བ་འདི་ཡང་སྙིགས་དུས་ཀྱི་བསྟན་པའི་ཉི་མ་ཆེན་པོ་སྔགས་འཆང་ཆོས་ཀྱི་རྒྱལ་པོ་ངག་དབང་ཀུན་དགའ་རིན་ཆེན་གྱི་ཐུགས་སྲས་རྒྱལ་
ཚབ་དམ་པ་བཀའ་དྲིན་གཞལ་དུ་མེད་པའི་འཇམ་མགོན་གྲུབ་པའི་དཔའ་བོ་བསོད་ནམས་དབང་པོའི་ཞལ་སྔ་ནས་དང༌། ཡབ་རྗེ་སྦས་པའི་སངས་རྒྱས་འཁོར་ལོའི་མགོན་པོ་དང་རྣམ་དབྱེར་མེད་པའི་སྔགས་འཆང་གྲགས་པ་བློ་
གྲོས། དཀྱིལ་འཁོར་རྒྱ་མཚོའི་ཁྱབ་བདག་བྱང་ཆུབ་ཀྱི་སེམས་རྡོ་རྗེ་དུས་གསུམ་སྒྲིབ་མེད་དུ་གཟིགས་པའི་རྒྱལ་བ་མུས་པ་ཆེན་པོ་སངས་རྒྱས་རྒྱལ་མཚན། ཆོས་ཀྱི་སྤྱན་ལྡན་ལོ་ནས་སྤྱན་སྔ་རིན་པོ་ཆེ་ཀུན་དགའི་མཚན་ཅན། ས་
སྐྱའི་གསེར་ཆོས་ཀྱི་མངའ་བདག་ཉམས་རྟོགས་ཀྱི་གཏེར་ཆེན་ཆོས་ཀྱི་རྗེ་དབང་ཕྱུག་རབ་བརྟན། སྡོམ་བརྩོན་དམ་པ་མཁས་གྲུབ་སྦྱིན་པ་གྲགས་པ།
སྙིགས་དུས་ཀྱི་བསྟན་འཛིན་ཀུན་གྱི་རྒྱན་གཅིག་ཐམས་ཅད་མཁྱེན་པའི་བཤེས་
གཉེན་མཁན་ཆེན་ངག་དབང་ཆོས་ཀྱི་གྲགས་པ་ལ་སོགས་པ་སྟེ་ཡོངས་འཛིན་ཆོས་བཞིན་དུ་སྤྱོད་པ་དུ་མའི་ཞབས་རྡུལ་སྤྱི་བོས་གུས་པས་བླངས་པ་ལ་བརྟེན་ནས། དཔལ་གསང་བ་འདུས་པ་ལུགས་གསུམ་གྱི་སྨིན་བྱེད་ཀྱི་དབང་
གྲོལ་བྱེད་བསྐྱེད་རྫོགས་ཀྱི་ཁྲིད་དེའི་རྒྱབ་རྟེན་རྒྱ་བོད་ཀྱི་གླེགས་བམ་དུ་མའི་བཤད་ལུང་དང་ཀུན་གྱི་བསྟན་གཞིར་གྱུར་པ་གསང་བ་འདུས་པ་རྩ་བའི་རྒྱུད། རྒྱུད་ཕྱི་མ་དང་བཅས་པའི་ལེའུ་བཅོ་བརྒྱད་པ་དང༌། དེའི་འགྲེལ་ཆེན་སྒྲོན་
793

མ་གསལ་བ་ཟླ་བ་གྲགས་པས་མཛད་པ་གཉིས་ལོ་ཆེན་གྱི་བསྒྱར། ཀུན་མཁྱེན་བུ་སྟོན་གྱིས་མཛད་པའི་གསང་བ་སྒོ་འབྱེད་དང༌། འགྲེལ་བཤད་མཐའ་དྲུག་རབ་གསལ་དང་བཅས་པའི་སྟེང་ནས་རྒྱུད་ཀྱི་བཤད་བཀའ་ལུང་དང་
བཅས་པ་དོན་གཉེར་ཆེ་བ་ལས་ཀྱང་ཆེས་ཆེ་བར་བགྱིས་པ་ལ་བརྟེན་ལེགས་པར་ནོས་པའི་སྐལ་བ་བཟང་པོ་ཅན་དཔལ་ས་སྐྱ་པ་སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་སྔོན་གྱི་
རྒྱ་ནག་ལུགས་ལ་ལྕགས་ཕོ་སྟག་གི་ལོ་ཁྲུམས་ཀྱི་
མཁས་པ་གོང་མ་མང་པོའི་གསུང་རབ་ལ་བརྟེན་ནས། རང་གི་བགྲང་གཞི་བཅུ་ཕྲག་ལྔ་དང་ཉག་མ་བཞིར་སླེབས་པ། རྒྱ་གར་སྐད་དུ་བི་ཀ་ར་སྟེ་རྣམ་འགྱུར་ཞེས་གྲགས་ཤིང༌། རྒྱ་ནག་ལུགས་ལ་ལྕགས་ཕོ་སྟག་གི་ལོ་ཁྲུམས་ཀྱི་
ཟླ་བའི་དམར་ཆ་རཀྟ་བཞེད་པའི་བཟང་པོའི་གསུམ་པའི་ཚེས་ལ། དཔལ་ས་སྐྱའི་ཆོས་གྲྭ་ཆེན་པོ་ལྷ་ཆེན་རིག་འཛིན་ཕོ་བྲང་དུ་ལེགས་པར་སྦྱར་བའི་ཡི་གེེ་པ་ནི། རིགས་རུས་ཆོ་འབྲང་ཕུན་སུམ་ཚོགས་ཤིང༌། སྐྱེས་སྦྱངས་ཀྱི་ ཚོ་
མཁྱེན་རབ་མཆོག་དང་ལྡན་པས་སྙན་ངག་སོགས་རིག་པའི་གནས་མཐའ་དག་དང༌། དཔལ་དུས་ཀྱི་འཁོར་ལོའི་རྩིས་གཞུང་རྒྱ་མཚོ་ལྟ་བུ་ལ་མི་འཇིགས་པའི་སྤོབས་པ་དགེ་བ་ཅན། ཨཀྵ་རའི་འདུ་བྱེད་ལ་མཁས་པའི་ཕུལ་དུ་ཕྱིན་
པ། མཚོ་སྒོ་བ་མི་དབང་རྣམ་རྒྱལ་རྡོ་རྗེས་དད་པ་དང་བརྩོན་འགྲུས་བླ་ན་མེད་པའི་སྒོ་ནས་མགྱོགས་པར་བགྱིས་པ་འདི་རེ་ཞིག་རྫོགས་སོ། །འདིས་ཀྱང་བདག་ཅག་དཔོན་སློབ་རྣམས་ཀྱི་འདི་ཕྱིའི་དོན་ཐམས་ཅད་ཡིད་བཞིན་དུ་
གསང་འདུས་ཆོས་སྐོར་

ש
སུམ་བརྒྱ་ གོ་བརྒྱད་བྱོན།
আ
།འགྲུབ་པའི་རྒྱུར་གྱུར་ཅིག སྨྲས་པ། དཔལ་ལྡན་འདུས་པའི་རྒྱུད་འགྲེལ་ཁོག་ཕུབ་འདི། །འབྲི་དང་